ddrg/super_eurlex huggingface dataset:
Fdash ottaa huomioon työjärjestyksen 67 artiklan,
Fdash ottaa huomioon ympäristöasioiden, kansanterveyden ja kuluttajapolitiikan valiokunnan mietinnön sekä
budjettivaliokunnan lausunnon (A5-0317/2001),
1. hyväksyy komission ehdotuksen näin muutettuna;
2. pyytää saada ehdotuksen uudelleen käsiteltäväksi, jos komissio aikoo tehdä siihen huomattavia muu-
toksia tai korvata sen toisella ehdotuksella;
3. kehottaa puhemiestä välittämään parlamentin kannan neuvostolle ja komissiolle.
6. Yhdeksän tilintarkastustuomioistuimen jäsenen nimittäminen (menettely ilman
keskustelua)
A5-0346/2001
1.
Euroopan parlamentin päätöslauselma tilintarkastustuomioistuimen jäsenen nimittämisestä
(C5-0282/2001 /dash 2001/0808(CNS))
Euroopan parlamentti, joka
Fdash ottaa huomioon EHTY:n perustamissopimuksen 45 b artiklan 3 kohdan,
Fdash ottaa huomioon EY:n perustamissopimuksen 247 artiklan 3 kohdan,
Fdash ottaa huomioon Euratomin perustamissopimuksen 160 b artiklan 3 kohdan,
Fdash ottaa huomioon työjärjestyksen 35 artiklan,
Fdash neuvoston kuultua sitä 22. kesäkuuta 2001päivätyllä kirjeellä tilintarkastustuomioistuimen jäsenen
nimittämisestä (C5-0282/2001),
Fdash ottaa huomioon, että talousarvion valvontavaliokunta kuuli 8.Fdash10. lokakuuta 2001 pitämässään
kokouksessa neuvoston nimeämää ehdokasta tilintarkastustuomioistuimen jäseneksi ja käsitteli ehdok-kaan pätevyyttä EHTY:n perustamissopimuksen 45 b artiklassa, EY:n perustamissopimuksen 247 artik-lassa ja Euratomin perustamissopimuksen 160 b artiklassa vahvistettujen perusteiden valossa,
Fdash ottaa huomioon talousarvion valvontavaliokunnan mietinnön (A5-0346/2001),
1. antaa myönteisen lausunnon Jean-François Bernicotin nimittämisestä tilintarkastustuomioistuimen
jäseneksi;
2. kehottaa puhemiestä välittämään parlamentin kannan neuvostolle ja tiedoksi tilintarkastustuomio-
istuimelle, Euroopan yhteisöjen muille toimielimille ja jäsenvaltioiden tilintarkastusvirastoille.
2.
Euroopan parlamentin päätöslauselma tilintarkastustuomioistuimen jäsenen nimittämisestä
(C5-0283/2001 /dash 2001/0809(CNS))
Euroopan parlamentti, joka
Fdash ottaa huomioon EHTY:n perustamissopimuksen 45 b artiklan 3 kohdan,
Fdash ottaa huomioon EY:n perustamissopimuksen 247 artiklan 3 kohdan,9.5.2002 FI C112E/101 Euroopan yhteisöjen virallinen lehti
Tiistai 23. lokakuuta 2001
5. korostaa, että Euroopan unionin ja Iranin islamilaisen tasavallan vuoropuhelun tulee olla riippuvainen
perusihmisoikeuksien kunnioittamisesta;
6. kehottaa puhemiestä välittämään tämän päätöslauselman komissiolle, neuvostolle sekä Iranin hallituk-
selle.
d) B5-0083, 0097 ja 0106/1999
Päätöslauselma ihmisoikeusloukkauksista Togossa
Euroopan parlamentti, joka
Ldash ottaa huomioon aiemmat päätöslauselmansa Togon tilanteesta,
A. ottaa huomioon, että Togon demokratisoitumiskehitys on kärsinyt monia takaiskuja viime vuosina ja
että kesäkuussa 1998 pidetyissä presidentinvaaleissa ilmeni epäselvyyksiä,
B. ottaa huomioon, että oppositio boikotoi maaliskuussa 1999 pidettyjä parlamenttivaaleja, koska vaalien
oikeudenmukaista toimittamista ei voitu taata,
C. ottaa huomioon, että Togon hallituksen ja opposition käymässä kansallisessa vuoropuhelussa, johon
osallistuu kolme eurooppalaista ja yksi afrikkalainen sovittelija, on edistytty viime aikoina niiltä osin
kuin kyse on uusien parlamenttivaalien järjestämisestä,
D. ottaa huomioon presidentti Eyademan julkisen ilmoituksen olla asettumatta ehdokkaaksi seuraavissa
presidentinvaaleissa ja hajottaa parlamentti muutaman kuukauden kuluttua,
E. ottaa huomioon, että turvallisuusjoukot ovat viime vuosina voineet täysin rangaistuksetta harjoittaa
ihmisoikeuksien loukkaamista ja että AmnestyInternationalin mukaan satoja ihmisiä on tapettuilman oikeudenkäyntiä ja kidutettu välittömästi presidentinvaalien jälkeen,
F. ottaa huomioon, että EU:n ja Togon välistä yhteistyötä ei ole jatkettu tammikuun 1992 jälkeen,
1. tuomitsee ankarasti kaikenlaisen väkivallan ja ihmisoikeuksien loukkaukset Togossa;
2. pitää myönteisenä sitä, että viime heinäkuussa Togon kansallisen vuoropuhelun yhteydessä päästiin
yksimielisyyteen uusien parlamenttivaalien järjestämisestä ensi vuonna, ja antaa täyden tukensa eurooppa-laisten sovittelijoiden työlle;
3. vaatii riippumatonta tutkimusta ilman oikeudenkäyntiä täytäntöönpantuja kuolemantuomioita ja
kidutuksia koskevista syytöksistä ja vaatii painokkaasti, että tällaisista rikoksista vastuussa olevat henkilöttuodaan oikeuden eteen, jotta he saavat rangaistuksensa;
4. katsoo, että Euroopan unionin ja Togon välistä yhteistyötä voidaan jatkaa vasta, kun Togo noudattaa
täydellisesti Lomén sopimuksen 5 artiklan määräyksiä, ja painottaa samalla riippumattomien tiedotusväli-neiden ja siviiliyhteiskuntaryhmien tukemisen merkitystä Togossa kansalaisjärjestöjen toteuttamien hank-keiden avulla;
5. vaatii jäsenvaltioita noudattamaan yhtenäistä linjaa myös EU:n ja Togon kahdenvälisissä suhteissa;6. kehottaa puhemiestä välittämään tämän päätöslauselman komissiolle, neuvostolle, AKT:n ja EU:n
yhteisen edustajakokouksen puheenjohtajille, OAU:lle ja Togon hallitukselle ja parlamentille.25.2.2000 FI C 54/113 Euroopan yhteisöjen virallinen lehti
Torstai 16. syyskuuta 1999
Virallinen lehti nro C 175 , 21/06/1999 s. 0250



B4-0272, 0295 ja 0317/99 Päätöslauselma Cermisin katastrofista (Italia) ja Yhdysvaltojen sotilastuomioistuimen tekemästä päätöksestä Euroopan parlamentti, joka - ottaa huomioon 19. helmikuuta 1998 antamansa päätöslauselman ((EYVL C 80, 16.3.1998, s. 247.)) Monte Cermisin tragediasta, joka tapahtui 3. helmikuuta 1998 amerikkalaisen sotilaslentokoneen katkaistessa köysiradan vaijerin ja aiheuttaen onnettomuuden, jossa kuoli 20 ihmistä; nämä olivat kansalaisuudeltaan italialaisia, belgialaisia, saksalaisia, itävaltalaisia, hollantilaisia ja puolalaisia, A. toteaa, että Camp Lejeunen sotilastuomioistuin Yhdysvalloissa vapautti lentokoneen ohjaajan syytteistä, B. muistuttaa, että Italian oikeusviranomaisten tutkimusten mukaan lentosääntöjen selvä rikkominen johti onnettomuuteen, C. muistuttaa, että amerikkalaisen koneen ohjaajan ja miehistön oikeuskäsittely tapahtui yhdysvaltalaisessa sotilastuomioistuimessa vuoden 1951 Lontoon yleissopimuksen perusteella, jonka Naton jäsenvaltiot ovat tehneet puolustusvoimiensa asemasta ja jossa annetaan valtiolle, jonka kansalainen asianomainen sotilashenkilö on, täysi rikosoikeudellinen ja kurinpidollinen lainkäyttövalta, D. pitää mielessä, että Yhdysvaltojen presidentti oli henkilökohtaisesti luvannut, että vastuu tapahtuneeseen selvitetään ja että uhrien perheille maksetaan korvauksia; 1. On huolestunut sotilastuomioistuimen päätöksestä, jossa - sellaisena kuin se on muotoiltu - ei aseteta ketään vastuuseen tuhosta, jossa kuoli 20 siviiliä; tätä uhrien perheet eivät voi hyväksyä; 2. Pyytää Yhdysvaltojen viranomaisia käyttämään kaikkia mahdollisia oikeudellisia ja hallinnollisia keinoja, jotta onnettomuuden tutkimuksia jatkettaisiin ja täydennettäisiin ja jotta selvitettäisiin siitä välittömästi ja välillisesti vastuussa olevat sekä taattaisiin riittävät korvaukset uhrien perheille; 3. Panee merkille Yhdysvaltojen presidentin lausunnot päätöksestä vapauttaa koneen ohjaaja ja pyytää, että Yhdysvaltojen hallintoviranomaiset varmistaisivat enemmittä viivästyksittä, että uhrien perheet saavat korvaukset; 4. Pyytää niitä Euroopan unionin jäsenvaltioita, jotka ovat Naton jäseniä, toimimaan yhdessä sen puolesta, että Lontoon yleissopimusta muutetaan niin, että määritetään asianmukaisesti vastuu onnettomuus- tai lainrikkomistapauksissa, joihin Naton asevoimat syyllistyvät asemavaltioissaan; 5. Pyytää neuvostoa ja komissiota yhdessä asianomaisten jäsenvaltioiden hallitusten kanssa edistämään sellaisen yhteisen toiminnan hyväksymistä, jolla parannetaan asuinalueiden läheisyydessä - ilmassa tai maastossa - suoritettavien sotilasharjoitusten turvallisuutta; 6. Kehottaa puhemiestään välittämään tämän päätöslauselman neuvostolle, komissiolle sekä Itävallan, Belgian, Saksan, Italian, Hollannin ja Puolan hallituksille ja parlamenteille, Yhdysvaltain presidentille ja Naton pääsihteerille.
Virallinen lehti nro C 175 , 21/06/1999 s. 0252



B4-0237, 0273, 0287, 0292 ja 0296/99 Päätöslauselma ihmisoikeuksien loukkauksista Kolumbiassa Euroopan parlamentti, joka - ottaa huomioon aikaisemmat Kolumbiaa koskevat päätöslauselmansa, - ottaa huomioon Yhdistyneiden kansakuntien ihmisoikeuskomission tulevan kokouksen, A. on huolestunut väkivaltaisista iskuista ihmisoikeuksien puolustajia, valtion syyttäjäviranomaisen (Fiscalía General de la Nación) tutkimusryhmää ja turvallisuudesta vastaavaa hallinto-osastoa (DAS) vastaan, B. on äärimmäisen huolestunut siitä, että ihmisoikeuksin laajamittaiset loukkaukset eivät ole vähentyneet ja että ihmisoikeuksien puolustajia, yhteiskunnallisia aktivisteja ja ammattiyhdistysaktiiveja tapetaan järjestelmällisesti, C. ottaa huomioon jatkuvan väkivallan ilmapiirin Kolumbiassa ja ihmisoikeuksien järjestelmälliset loukkaukset, joihin puolisotilaalliset ryhmät ja sissiryhmät, erityisesti Kolumbian vallankumoukselliset asevoimat (FARC) syyllistyvät, ja että tämän vuoksi rauhanneuvottelujen jatkuminen on vaarassa, D. ottaa huomioon, että YK:n ihmisoikeuskomissaarin toimisto on julkaissut tiedonannon, jossa kehotetaan poikkeustoimenpiteisiin ihmisoikeusjärjestöjen edustajien henkilökohtaisen ja institutionaalisen turvallisuuden takaamiseksi, E. muistuttaa, että 1. joulukuuta 1998 perustettiin erityiskomitea edistämään ihmisoikeusloukkauksien tutkimista; 1. Tuomitsee murhaiskut ja ihmisoikeusaktivistien sieppaukset Kolumbiassa ja ilmaisee solidaarisuutensa kaikille niille, jotka työskentelevät Kolumbiassa oikeusvaltion puolesta; 2. Tuomitsee mitä jyrkimmin puolisotilaallisten ryhmien, FARC:n ja muiden sissiryhmien tekemät teloitukset ja sieppaukset; 3. Toistaa kehotuksensa Kolumbian viranomaisille suojella ja puolustaa ihmisoikeuksien hyväksi toimivia, ja toistaa tukevansa viranomaisten ponnistuksia tässä asiassa; 4. Vaatii neuvostoa ja komissiota jatkamaan ponnistuksiaan ihmisoikeusaktivistien suojelemiseksi ja käyttämään kaikkea mahdollista painostusta Kolumbian hallitusta kohtaan, että se täyttäisi velvollisuutensa suojella kansalaisiaan ja rangaista kaikkia, jotka uhkaavat kansalaisten turvallisuutta, ja kehottaa neuvostoa tukemaan Kolumbian asiaa tulevassa Yhdistyneiden kansakuntien kokouksessa Genevessä; 5. Kehottaa Kolumbian hallitusta panemaan täytäntöön YK:n suositukset puolisotilaallisten ryhmien hajottamisesta, niiden jäsenten pidättämisestä ja tukijoiden rankaisemisesta; 6. Kehottaa myös tutkimaan valtion turvallisuuselimien arkistot kansainvälisessä valvonnassa; 7. Kehottaa Kolumbian senaattia ja kongressia hyväksymään lain, jonka myötä «sieppauksista» tulee erityinen rikos; 8. Toistaa päättäväisesti tukevansa rauhanneuvotteluja, joita presidentti Andrés Pastrana käy FARC:n ja Kansallisen vapautusarmeijan (ELN) kanssa; neuvottelut ovat välttämätön edellytys näiden sietämättömien ihmisoikeuksien loukkausten lopettamiseksi; 9. Kehottaa puhemiestään välittämään tämän päätöslauselman neuvostolle, komissiolle, Kolumbian hallitukselle, senaatille ja kongressille sekä Yhdistyneiden kansakuntien ihmisoikeuskomissiolle.
Virallinen lehti nro C 328 , 26/10/1998 s. 0190



B4-0898, 0913, 0928, 0936 ja 0938/98 Päätöslauselma Slovakian tasavallasta Euroopan parlamentti, joka - ottaa huomioon aikaisemmat Slovakian poliittisesta ja taloudellisesta tilanteesta antamansa päätöslauselmat, - ottaa huomioon 25. ja 26. syyskuuta 1998 pidetyt Slovakian kansalliskokouksen vaalit, A. pitää tervetulleena runsasta osallistumista vaaleihin, jotka ETYJ:n parlamentaarisen kokouksen, Euroopan neuvoston ja Euroopan parlamentin tarkkailijaryhmien yhteisen lausunnon mukaan järjestettiin asianmukaisesti ja hyvässä järjestyksessä - vaikka joitakin ongelmia esiintyi vaalikampanjan aikana, B. pitää tervetulleena vaalitulosta, jonka mukaan voittajia ovat tahot, joiden tavoitteina ovat demokratia, oikeusvaltio ja Slovakian yhdentyminen Euroopan unioniin, ja joka on antanut uudelle hallitukselle tilaisuuden käynnistää välttämätön poliittinen uudistusprosessi; sen myötä Slovakialla on mahdollisuus täyttää mahdollisimman pian Euroopan unionin jäsenyyden asettamat poliittiset vaatimukset, C. toivoo, että nyt luodaan nopeasti kantava ja vakaa hallitus, D. on kuitenkin tietoinen siitä, että uusi hallitus voi Slovakian valtiosäännön mukaisesti ottaa tehtävänsä vastaan vasta 29. lokakuuta 1998 jälkeen, ja toteaa, että Slovakian tasavallan perusteellisen demokratisoinnin kannalta välttämättömiä lainsäädännöllisiä muutoksia ei ehkä saada tehtyä ajoissa ennen ajankohtaa, jolloin komissio laatii vuosittaisen kertomuksensa kehityksestä maissa, jotka ovat ehdolla liittymään Euroopan unioniin; 1. Onnittelee Slovakian väestöä 25. ja 26. syyskuuta 1998 pidettyjen kansallisten vaalien tuloksista, jotka merkitsevät huomattavaa poliittista muutosta; 2. Kehottaa Slovakian tasavallan tulevaa hallitusta asettamaan ehdottoman ensisijaiseksi tavoitteeksi sen, että maahan luodaan poliittinen järjestelmä, joka täysin kunnioittaa ihmisoikeuksia ja vähemmistöjen oikeuksia sekä demokratiaa ja oikeusvaltioperiaatetta, ja siten täyttämään välttämättömät edellytykset sille, että Slovakian yhdentyminen Euroopan unionin rakenteisiin voi jatkua; 3. Kehottaa neuvostoa ja komissiota antamaan Slovakian tasavallan tulevalle hallitukselle täyden tukensa sen pyrkiessä toteuttamaan poliittisia uudistuksia ja välttämättömiä lainsäädännöllisiä muutoksia Slovakian tasavallan perusteelliseksi demokratisoimiseksi; 4. Korostaa merkitystä, joka Slovakian liittymisellä Euroopan unioniin on Euroopan yhdentymisprosessin kannalta; 5. Kehottaa neuvostoa ja erityisesti komissiota ottamaan huomioon uuden poliittisen tilanteen ja osoittamaan tarvittavaa joustavuutta, kun se toteuttaa arviointiprosessia ja laatii kertomuksensa, joka koskee Slovakian tilannetta Euroopan unionin jäsenyyden poliittisten edellytysten täyttämisen suhteen, jolloin mahdollistetaan se, että Euroopan unionin kantaa Slovakian suhteen arvioidaan perusteellisesti uudelleen; 6. Kehottaa komissiota lykkäämään alun perin lokakuuksi kaavailtua assosiointikomitean kokousta siihen asti, kunnes Slovakian uusi hallitus on muodostettu; 7. Kehottaa puhemiestään välittämään tämän päätöslauselman komissiolle ja neuvostolle sekä Slovakian tasavallan hallitukselle ja parlamentille.
Virallinen lehti nro C 098 , 09/04/1999 s. 0296



B4-1125, 1134, 1145 ja 1156/98 Päätöslauselma ihmisoikeuksista Iranissa Euroopan parlamentti, joka - ottaa huomioon aikaisemmat päätöslauselmansa ihmisoikeuksista Iranissa, A. ottaa huomioon, että toisinajattelevien älymystön jäsenten ja erityisesti kirjailijoiden ja journalistien vaino ja sorto on lisääntynyt Iranissa, B. on syvästi huolissaan - Pirouz-sanomalehden päätoimittajan Pirouz Davanin katoamisesta elokuussa 1998, - poliittisen opposition keulahahmojen Darioush Forouharin ja hänen vaimonsa Parvanehin 22. marraskuuta 1998 tapahtuneesta salamurhasta, - kuukausittain ilmestyvän Iran Farda -aikakauslehden toimittajan Majid Charifin selvittämättömästä kuolemasta 25. marraskuuta 1998, - Iranin kirjailijoiden liiton perustajan kirjailija Mohamad Mokhtarin murhasta, - kirjailija ja kääntäjä Mohamed Jafar Pouyandehin murhasta, C. ottaa huomioon, että naisten asema Iranissa heikentyy jatkuvasti, erityisesti naisten vapautta rajoittavien lakien hyväksymisen seurauksena, joilla muun muassa pakotetaan iranilaiset naiset hakemaan lääketieteellistä hoitoa ainoastaan naispuolisilta lääkäreiltä ja spesialisteilta, D. ottaa huomioon, että bahai-uskontokunnan vainoaminen jatkuu yhtä voimakkaana kuin ennenkin; 1. Tuomitsee väkivallan käytön sieppauksissa ja murhissa, joilla pyritään painostamaan älymystön edustajia ja toisinajattelijoita sekä hiljentämään heidät pelon avulla; 2. Kehottaa Iranin presidenttiä ja Iranin viranomaisia tekemään kaiken voitavansa saattaakseen murhista ja katoamisista vastuussa olevat oikeuden eteen ja toteuttamaan tarvittavat toimet kaikkien kansalaisten turvallisuuden takaamiseksi; 3. Panee merkille presidentti Khatamin puheen median vapauden puolesta ja pyytää Iranin hallitusta uudistamaan mielipiteenvapauden rajoituksia sisältävän virallisen politiikkansa; 4. Pyytää Iranin viranomaisia ryhtymään kaikkiin tarvittaviin toimenpiteisiin naisten tasavertaisen kohtelun varmistamiseksi; 5. Pyytää, että ihmisoikeusjärjestöille ja riippumattomalle ihmisoikeusvaltuuskunnalle annetaan esteetön pääsy Iraniin, jotta ne voivat valvoa ihmisoikeustilannetta; 6. Pyytää komissiota ja neuvostoa käyttämään suhteitaan Iranin viranomaisiin - tehdäkseen selväksi, että Euroopan unioni torjuu toisinajattelijoihin viime aikoina kohdistuneen vainon, - kehottaakseen heitä kunnioittamaan kansainvälisiä naisten syrjinnän vastaisia sopimuksia; 7. Kehottaa neuvostoa keskustelemaan viimeaikaisesta kehityksestä Iranissa, erityisesti tästä maasta lähtöisin olevien turvapaikan hakijoiden asemasta kiinnittäen erityistä huomiota naisten tilanteeseen; 8. Kehottaa puhemiestään välittämään tämän päätöslauselman komissiolle, neuvostolle, ja jäsenvaltioiden hallituksille sekä Iranin presidentille, hallitukselle ja parlamentille.
Virallinen lehti nro C 313 , 12/10/1998 s. 0184



B4-0817/98 Päätöslauselma kuolemanrangaistuksen täytäntöönpanosta Gazassa Euroopan parlamentti, joka - ottaa huomioon aiemmin antamansa päätöslauselmat kuolemanrangaistuksen lakkauttamisesta; 1. Ilmaisee syvän huolestuneisuutensa ja pettymyksensä siitä, että veljekset Ra'ed ja Fuad Abu Sultan teloitettiin ampumalla Gazassa 30. elokuuta 1998, mikä merkitsi ensimmäistä kuolemantuomion täytäntöönpanoa palestiinalaisten hallitsemassa Gazassa; 2. Pahoittelee sitä, että palestiinalaisten presidentti Arafat ei käyttänyt armahdusoikeuttaan ja muuttanut kuolemantuomiota elinikäiseksi vankeustuomioksi; 3. Yhtyy Palestiinan riippumattoman ihmisoikeuksien seurantakomitean johtajan Bassam Eidin ja Palestiinan riippumattoman kansalaisoikeuskomission johtajan professori Ali Jarbawin esittämään arvosteluun, joka koskee sekä oikeudenkäyntiä että tuomion täytäntöönpanoa; 4. Toistaa uudelleen näkemyksensä, jonka mukaan kuolemanrangaistus on tehdyn rikoksen luonteesta riippumatta ihmisarvon vastainen ja loukkaa ihmisoikeuksia; 5. Pyytää Palestiinan viranomaisia ja Palestiinan lakiasäätävää neuvostoa tarkistamaan rikoslainsäädäntöä kuolemantuomion lakkauttamiseksi; 6. Kehottaa puhemiestään välittämään tämän päätöslauselman komissiolle, neuvostolle, jäsenvaltioiden hallituksille sekä Palestiinan viranomaisille.
Virallinen lehti nro C 167 , 01/06/1998 s. 0224



B4-0496, 0500, 0510 ja 0519/98 Päätöslauselma kuolemaantuomittujen henkilöiden elinten myynnistä Kiinasta Euroopan parlamentti, joka - ottaa huomioon aikaisemmat päätöslauselmansa Kiinasta, - ottaa huomioon Yhdistyneiden kansakuntien talous- ja sosiaalineuvoston 25. toukokuuta 1994 antaman päätöslauselman 1984/50 liitteen, A. on syvästi järkyttynyt China Watch -järjestön ja Fresenius -yhtiön raportista Kiinan kansanarmeijan kuolemaantuomittujen henkilöiden elimillä käymästä kukoistavasta kaupasta, B. muistuttaa, että tällainen käytäntö on rikos ja rikkoo selvästi kansainvälisiä yleissopimuksia kuolemaantuomittujen koskemattomuuden ja arvon kunnioittamisesta ja puolustamisesta, C. ottaa huomioon, että erilaiset eurooppalaiset yhtiöt saattavat olla osallisina tässä kaupassa, D. katsoo, että EU:n on reagoitava mahdollisimman voimakkaasti paljastuneisiin tietoihin ja että sen kuuluu tehdä kaikki vallassaan oleva näiden epäinhimillisten käytäntöjen lopettamiseksi välittömästi, E. toistaa vastustavansa kaikin puolin kuolemantuomiota ja olevansa vakaasti sitoutunut kuolemanrangaistuksen lakkauttamiseen kaikkialla maailmassa; 1. Kehottaa Kiinan kansantasavallan viranomaisia määräämään välittömästi ja kaikin mahdollisin keinoin nämä epäinhimilliset käytännöt lopetettavaksi; 2. Antaa suhteista Kiinan kansantasavaltaan vastaavan valtuuskuntansa tehtäväksi ottaa asia esille seuraavan valtuuskuntavierailun yhteydessä kesäkuussa 1998; 3. Pyytää neuvostoa ja komissiota pyrkimään kaikin tavoin siihen, että Yhdistyneet kansakunnat perustaisi välittömästi kansainvälisen tutkimuskomitean niiden verkostojen paljastamiseksi, joita käytetään sekä Kiinassa että muualla maailmassa kuolemaantuomittujen henkilöiden elimillä käytävään kauppaan ja elinten myyntiin; 4. Pyytää komissiota ja neuvostoa tekemään kansainvälisellä tasolla tarvittavat aloitteet elimillä käytävän laittoman ja epäinhimillisen kaupan kieltämiseksi; 5. Toistaa vastustavansa erittäin voimakkaasti kuolemanrangaistusta ja pyrkivänsä vakaasti siihen, että Yhdistyneet kansakunnat julistaa teloitusten täytäntöönpanon keskeytetyksi maailmanlaajuisesti; 6. Toistaa pyyntönsä Kiinan kansantasavallan viranomaisille poistaa kuolemanrangaistus mahdollisimman pian ja pyytää näitä kuolemanrangaistuksen täysimääräiseen ja lopulliseen poistamiseen asti julkistamaan kaikki teloituksia koskevat tiedot; 7. Kehottaa puhemiestään välittämään tämän päätöslauselman neuvostolle, komissiolle, jäsenvaltioiden hallituksille ja parlamenteille sekä Kiinan kansantasavallan viranomaisille ja Yhdistyneiden Kansakuntien pääsihteerille.
Virallinen lehti nro C 152 , 18/05/1998 s. 0032



B4-0439, 0440, 0441, 0443, 0444, 0445 ja 0446/98 Päätöslauselma 10. huhtikuuta 1998 tehdystä Pohjois-Irlannin rauhansopimuksesta Euroopan parlamentti, joka - ottaa huomioon Yhdistyneen kuningaskunnan ja Irlannin hallitusten ja puolueiden Belfastissa 10. huhtikuuta 1998 allekirjoittaman sopimuksen, 1. Pitää tervetulleena tätä sopimusta, joka tarjoaa todella historiallisen mahdollisuuden uuteen alkuun; 2. Pitää tervetulleena sitä, että sopimuspuolet sitoutuvat kumppanuuteen, yksimielisyyteen, tasa-arvoon ja molemminpuoliseen kunnioitukseen; 3. Antaa tunnustusta Irlannin ja Yhdistyneen kuningaskunnan nykyisten ja edellisten hallitusten panokselle; 4. Pitää tervetulleena EU:n tähänastista myönteistä tukea rauhanprosessille ja pyytää neuvostoa ja komissiota kiireellisesti pohtimaan, miten tätä sopimusta voidaan tukea käytännössä; 5. Kannattaa voimakkaasti täydellistä sitoutumista yksinomaan demokraattisten ja rauhanomaisten keinojen käyttöön, kun ratkaistaan poliittisista kysymyksistä vallitsevia erimielisyyksiä, ja täydellistä sitoutumista uhkailun tai voiman käytön vastustamiseen tavoitteiden saavuttamiseksi; 6. Yhtyy sopimuspuoliin näiden suositellessa Pohjois-Irlannin ja Irlannin väestölle - sekä pohjoisen että eteläisen - tämän sopimuksen hyväksymistä; 7. Kehottaa puhemiestään välittämään tämän päätöslauselman neuvostolle ja komissiolle sekä Yhdistyneen kuningaskunnan ja Irlannin hallituksille.